Chrysler LHS

Το Chrysler LHS ήταν μεγάλο πολυτελές τετράθυρο σεντάν αυτοκίνητο που παρήχθη από την αμερικανική αυτοκινητοβιομηχανία Chrysler από τον Μάιο του 1993 έως το 2001. Αντικατέστησε το Chrysler Imperial στον ρόλο της ναυαρχίδας της εταιρείας. Μεταγενέστερα, η παραγωγή του LHS συνεχίστηκε με το ίδιο ντιζάιν από τη σεζόν (model year, έτος μοντέλου) του 2002 και μετά, αλλά με την ονομασία Concorde Limited.

 Ετήσια παραγωγή 
+Ετήσια παραγωγή του Chrysler LHSΠαραγωγή199444.739199529.418199634.900199736.525Σύνολο145.582

Το 1995, το 4-τάχυτο αυτόματο κιβώτιο ταχυτήτων αναθεωρήθηκε, επιτυγχάνοντας ομαλότερες αλλαγές ταχυτήτων. Μέχρι τη λήξη της πρώτης σειράς, το καλοκαίρι του 1997, δεν έγιναν άλλες σημαντικές τροποποιήσεις.

 Εξαγωγές στην Ευρώπη 

Η πρώτη γενιά του LHS, διατέθηκε και στην Ευρώπη κατόπιν ειδικής παραγγελίας, αλλά ως Chrysler New Yorker, από τη σεζόν (model year, έτος μοντέλου) του 1994 έως τη σεζόν του 1999, αν και ειδικότερα στο Ηνωμένο Βασίλειο διατήρησε την ονομασία LHS. Τα μοντέλα ευρωπαϊκών προδιαγραφών έφεραν πίσω φλας χρώματος πορτοκαλί αντί για κόκκινα, πίσω φώτα ομίχλης και λίγο διαφορετική διάταξη στις εσωτερικές λάμπες στα μπροστινά φώτα. Επίσης, έφεραν μπροστινούς αερόσακους οδηγού και συνοδηγού που άνοιγαν με λιγότερη δύναμη από τους αμερικανικούς, λόγω των τότε διαφορετικών προδιαγραφών των αερόσακων για τα μοντέλα που κυκλοφορούσαν στη Βόρεια Αμερική. Μόλις τη σεζόν του 1998 η νομοθεσία των ΗΠΑ τροποποιήθηκε και επετράπη κάποια μείωση της ταχύτητας που ανοίγουν οι 2 μπροστινοί αερόσακοι στα μοντέλα κυκλοφορίας στη Βόρεια Αμερική.

 Αναφορές 

 Βιβλιογραφία 

 Flammang, James M./Kowalke, Ron: Standard Catalog of American Cars 1976–1999, Krause Publications, Iola 1999. ISBN 0-87341-755-0.

 Εξωτερικοί σύνδεσμοι 

 https://consumerguide.com/ 1993-1997 Chrysler Concorde / New Yorker / LHS
 https://consumerguide.com/ 1999-2004 Chrysler 300M / LHS

LHS
Κατηγορία:Αμερικανικά αυτοκίνητα
Κατηγορία:Αυτοκίνητα πολυτελείας